### Какви са ползите от кора под двигателя?



* Образува въздушна кутия около двигателя и той загрява по-лесно при ниски температури. Както знаем въздухът е добър изолатор и затварянето
на пространството под двигателя ни осигурява една по-висока температура от тази на околната среда през зимата, която позволява по-бързото загряване на 
автомобила и намалява разхода на гориво. Също така служи и като шумоизолация – т.е. намалява шума от двигателя и подобрява комфорта при пътуване.
* Предпазва частите под капака от вода, кал, прах, боклуци и всякакви елементи намиращи се по пътя и под автомобила. В предвид на лошите пътища в България, една кора под двигателя ще го предпази не само от прах, кал и вода, но и от много предмети които попадат под гумите на колата: камъни, пясък, асфалт и др., и е възможно да ударят и повредят дадена система. Това от друга страна може да предизвика авария на автомобила и да доведе до непредвидени разходи по отстраняването и.
* Подобрява обдухването на двигателя при движение и неговото по-добро охлаждане. За целта корите под двигателя са стратегически снабдени с 
отвори, за да се осигури плавен въздушен поток във и извън двигателното отделение. За повече въздух двойните екрани увеличават въздушния поток в 
сравнение с един лист, като същевременно запазват способността си да защитават двигателя.
* Не позволява достъп на животни (котки, кучета и др.) до пространството около двигателя на колата. Има не малко случаи животни да се крият на топло около двигателя на автомобила, което при заработване на същия води до много неприятни последици.
* Предпазва картера на автомобила от счупване. Тъй като картера е една от най- ниските точки в един автомобил, рискът да бъде ударен и 
счупен при неравности по пътя е много голям, а това блокира работата на автомобила веднага. Така, че е добре да се помисли дали една кора под двигател струва, колкото един [картер](/karteri_tb194/ "картери") и неудобството да се окажете на пътя насред нищото в даден момент, а това по нашите пътища, е напълно възможно.


